open-index/open-wikipedia-markdown huggingface dataset:
Dicknail

"Dicknail" é o segundo sinxelo da banda estadounidense de rock alternativo Hole, editado no mes de marzo de 1991 polo selo Sub Pop. O tema aparecería posteriormente no recompilatorio da banda *My Body, the Hand Grenade*.

## Listaxe de cancións 
#"Dicknail" (Courtney Love, Eric Erlandson) - 3:39
#"Burn Black" (C. Love, E. Erlandson) - 4:56
Jaume Roures

**Jaume Roures i Llop** (orixinalmente **Jaime Robles Lobo** ), nado en Barcelona o 24 de abril de 1950, é un produtor de cinema, fundador e director xeral de Mediapro.

## Traxectoria
Participou na creación e desenvolvemento de TVC, onde foi responsábel durante oito anos do departamento de novas e producións deportivas. Tamén foi o responsábel de operacións da empresa organizadora do Campionato do Mundo de Motociclismo.

Desde o mes de maio de 1994, como director xeneral de Mediapro, participou na produción executiva do filme *Os luns ao sol*, do documental de Oliver Stone *Comandante*, ou do filme *Salvador (Puig Antich)*, entre outros títulos.

## Filmografía
* *Map of the Sounds of Tokyo* (2009)
* *Vicky Cristina Barcelona* (2008)
* *Llach, la revolta permanent* (2006)
* *Va a ser que nadie es perfecto* (2006)
* *Salvador (Puig Antich)* (2006)
* *Amor en defensa propia* (2006)
* *Volando Voy* (2006)
* *Princesas* (2005)
* *Comandante* (2003)
* *Los lunes al sol* (2002)
## Notas
## Véxase tamén
### Ligazóns externas
* *Ciudadano Jaume Roures*
Mike Stern

**Mike Stern**, nado o 10 de xaneiro de 1953 en Boston, é un guitarrista estadounidense de jazz.

## Traxectoria 
Estudou na Berklee College of Music a principios dos anos 70, onde tivo contacto con outros guitarristas coma Mick Goodrick e Pat Metheny. Tocou xunto a grandes nomes do jazz como Joe Henderson, Jaco Pastorius, Jim Hall, Pat Martino, Arturo Sandoval, Jeff Richman, Bob Berg e Michael Brecker, entre outros.

Mesturando influencias de rock, funk e blues coa sofisticación do jazz, Mike Stern emprega frases con toques de bebop nos seus solos, desenvolvendo un estilo e un modo de compor orixinal. Algo que, entre os músicos de jazz acabou por ficar coñecido como bop n’roll.

En 1981 entrou na banda de Miles Davis e acabou por se tornar un dos grandes expoñentes da guitarra fusion. Con doce álbums gravados ata 2005, Mike Stern, que sempre compuxera música instrumental pasou a incluír voces na súa sonoridade co apoio do baixista e vocalista, Richard Bona e de Elizabeth Kontomanou.
Miss World

"**Miss World**" é o quinto sinxelo da banda estadounidense de rock alternativo Hole, editado en abril de 1994 como parte do seu segundo álbum *Live Through This*.

## Listaxe de cancións 
### CD británico 
#Miss World - 2:58
#Rock Star (alternative mix) - 2:33
#Do It Clean (live) - 1:25

### CD australiano 
#Miss World - 2:58
#Over The Edge (Greg Sage) -2:46
Olympique Lyonnais

O **Olympique Lyonnais** (comunmente en galego: *Olympique de Lión*) é un club de fútbol da cidade francesa de Lión, no departamento de Ródano. Foi fundado en 1950 e xoga na Ligue 1.

## Historia 
O Olympique de Lyon, club polideportivo, foi fundado en 1899 co nome de *Lyon Olympique*. En 1910 cambiou o seu nome a *Lyon Olympique Universitaire*. En 1942 o equipo volveuse profesional e en 1950 cambiou finalmente o nome polo actual.

Debutou na Ligue 1 na tempada 1945/1946. En 1964 gañou o seu primeiro título: a Copa de Francia. Cabe destacar que o seu primeiro título de Primeira División Francesa chegou recentemente na tempada 2001/02. Desde entón, tivo un extraordinario refacho de 7 títulos consecutivos, que acabou co terceiro lugar conseguido na tempada 2008-09. Así, o Lión converteuse no club con máis títulos obtidos de forma consecutiva (7).

Na tempada 2009-10 clasifícase por primeira vez á semifinal da Liga de Campións da UEFA ao vencer ao Girondins de Bordeaux cun resultado glob de 3-2.

## Uniforme 
* **Uniforme titular**: Camiseta branca, pantalón branco e medias brancas. 
* **Uniforme alternativo**: Camiseta negra, pantalón negro e medias negras. 

## Estadio 
[miniatura|dereita|250px|[Parc Olympique Lyonnais]] 
 
O Olympique Lyonnais xoga, dende a súa inauguración o 9 de xaneiro de 2016, no Parc Olympique Lyonnais. O estadio atópase ás aforas da cidade de Lión, na comuna de Décines-Charpieu. Ten capacidade para 59.186 espectadores. Ata 2016 o equipo xogaba os seus partidos no Stade Gerland.

## Xogadores 
### Cadro actual 
*Datos do 27 de xullo de 2020*

## Palmarés 
### Torneos nacionais 
* **Ligue 1 (7)**: 2002, 2003, 2004, 2005, 2006, 2007, 2008
* **Ligue 2 (3)**: 1951, 1954, 1989
* **Copa de Francia (4)**: 1964, 1967, 1973, 2008
* **Copa da Liga (1)**: 2001
* **Supercopa de Francia (7)**: 1973, 2002, 2003, 2004, 2005, 2006, 2007

### Torneos internacionais 
* **Copa Intertoto da UEFA (1):** 1997

## Ligazóns externas 
* Sitio web oficial
Bandeira de Ghana

A **bandeira de Ghana** é un dos símbolos nacionais do país. Inclúe as cores panafricanas e unha estrela negra de cinco puntas.

## Historia 
A bandeira foi deseñada por Theodosia Okoh para substituír a Bandeira do Reino Unido despois de acadar a independencia en 1957. Despois de Etiopía, Ghana foi o segundo estado africano en adoptar as cores vermella, amarela e verde.

Están dispostas en bandas horizontais iguais, coa estrela no centro da banda amarela. O vermello representa o sangue das persoas finadas nas guerras pola independencia; o amarelo representa a riqueza mineral do continente; o verde simboliza os bosques e a riqueza natural. A estrela negra representa a liberdade de África.

Entre 1964 e 1966 foi substituída cunha variante na banda central, mudando o amarelo polo branco.

## Outras bandeiras 

Ficheiro:Civil Ensign of Ghana.svg|23px Pavillón civil. Relación: 2:3
Ficheiro:Naval Ensign of Ghana.svg|23px Bandeira naval. Relación: 2:3
Ficheiro:Air Force Ensign of Ghana.svg|Pavillón da Forza Aérea de Ghana.
Ficheiro:Civil Air Ensign of Ghana.svg|Pavillón da Aviación Civil.

## Bandeiras históricas 

Ficheiro:Flag of the Union of African States (1961-1962).svg|23px|Bandeira histórica Bandeira da Unión de Estados Africanos, de 1957 a 1964.
FC Girondins de Bordeaux

**O** **Football Club Girondins de Burdeaux**​ (en francés **Football Club des Girondins de Bordeaux**), comunmente coñecido como **Girondins de Bordeos**, é un club de fútbol francés, da cidade de Bordeos, na Xironda. O club xoga no grupo B do Championnat National 2, cuarta división do fútbol francés. As cores tradicionais do club son o azul mariño e o branco.

## Historia
A institución fundouse no 1881 como club polideportivo e é un dos clubs de máis éxito da historia do fútbol francés, con seis títulos da Ligue 1, catro trofeos da Copa de Francia de Fútbol, tres Copas da Liga e cinco Supercopas de Francia.

## Uniforme 
* **Uniforme titular**: Camiseta azul mariño con escapulario branco, pantalón azul mariño e medias azul mariño. 
* **Uniforme alternativo**: Camiseta branca con escapulario vermello Bordeos, pantalón branco e medias brancas. 
* **Terceiro Uniforme**: Camiseta vermella Bordeos e branca a raias verticais, pantalón vermello Bordeos e medias vermello Bordeos. 
* **Sponsors: Kia Motors, Cdiscount, Pichet Immo

## Estadio 
O Girondins xoga os seus partidos como local no Stade Matmut Atlantique, inaugurado o 23 de maio de 2015. Ten capacidade para 42.115 espectadores. Ata entón xogaba os seus partidos no Stade Chaban-Delmas, inaugurado o 30 de marzo de 1924 baixo o nome de Parc Lescure.

## Datos do club 
* **Tempadas na Ligue 1**: 56 
* **Tempadas na Ligue 2**: 8 
* **Mellor posto na liga**: 1º (6 veces: 1950, 1984, 1985, 1987, 1999 e 2009 
* **Peor posto na liga**: 20º (tempada 1959-60) 
* **Maior goleada conseguida**: Girondins 10-0 Stade Français (tempada 65-66) 
* **Maior goleada encaixada**: AS Mónaco 9 - 0 Girondins (tempada 1985/86) 
* **Máximo goleador**: Alain Giresse.: 158 
* **Máis partidos disputados**: Alain Giresse.: 519 
* **Número de vitorias consecutivas**: 14 (marca nacional) 
* **Imbatibilidade do porteiro'*: Gaëtan Huard 1176 minutos (tempada 92/93) (marca nacional)

## Xogadores 
### Cadro actual 
**Actualizado o 12 de xaneiro de 2012''

 

## Palmarés 
### Torneos nacionais 
* **Ligue 1 (6)**: 1950, 1984, 1985, 1987, 1999, 2009
* Subcampión da Ligue 1 (9): 1952, 1965, 1966, 1969, 1983, 1988, 1990, 2006, 2008
* **Copa de Francia (3)**: 1941, 1986, 1987
* **Copa da Liga (3)**: 2002, 2007, 2009
* **Supercopa de Francia (3)**: 1986, 2008, 2009
* **Ligue 2 (1)**: 1992

### Torneos internacionais 
* **Copa dos Alpes (1)**: 1980
* **Copa Intertoto da UEFA (1)**: 1995 
* Subcampión da Copa da UEFA (1): 1996

## Ligazóns externas 
* Sitio web oficial (en francés)
Campionato Nacional de hóckey a patíns de Angola

O **Campionato Nacional de Hóquei Patins Angolano** é a máxima competición de clubs de hóckey a patíns de Angola, e actualmente tamén a máis importante liga de África. A competición foi creada en 1978, logo de independizarse de Portugal en 1975 e o seu primeiro campión foi o Atlético de Luanda.

## Clubs participantes na tempada 2009-10
* Hóquei Clube da Vila Alice
* GD Juventude Viana
* Petro Atlético
* Hóquei Clube do Lobito
* Sport Luanda e Benfica
* Clube Académica de Luanda

## Palmarés
### Títulos por club
## Véxase tamén
### Outros artigos 
* Copa de Angola

### Ligazóns externas 
*Federação Angolana de Patinagem  
*ANGOP, Angência Angola Press con actualidade do Hóckey a Patíns en Angola
Copa de Angola de hóckey a patíns

A **Taça de Angola** (en galego *Copa de Angola*) é a segunda competición de hóckey a patíns de Angola. Esta competición é disputada por tódolos clubs angolanos.

## Palmarés
## Véxase tamén 
### Outros artigos 
* Campionato Nacional Angolano

### Ligazóns externas 
*Federação Angolana de Patinagem 
*ANGOP, Angência Angola Press co actualidade do hóckey a patíns en Angola
ACF Fiorentina

A **Associazione Calcio Firenze Fiorentina** é un club de fútbol italiano, da cidade de Florencia, na rexión da Toscana. Foi fundado en 1926 e xoga na Serie A.

## Uniforme 
* **Uniforme titular**: Camiseta violeta, pantalón violeta, medias violetas. 
* **Uniforme alternativo**: Camiseta branca, pantalón branco, medias brancas. 
* **Segundo uniforme alternativo**: Camiseta, pantalón e medias vermellas.

## Estadio 
miniatura|200px|esquerda|Stadio Artemio Franchi 2007.
 
O **Stadio Comunale Artemio Franchi** é un estadio de fútbol, situado na cidade de Florencia. Serve de sede habitual á Fiorentina.

O estadio foi construído en 1931 e ten unha capacidade de 47&nbsp;290 asistentes. O arquitecto da obra foi Pier Luigi Nervi e é un dos exemplos máis relevantes da arquitectura do século XX na cidade.

Ao comezo púxoselle o nome de *Stadio Giovanni Berta* en honra a un novo mártir fascista florentino, logo da guerra foi rebautizado como *Stadio Comunale dei Firenze*. En 1983 novamente cámbiaselle o mombre ao recinto polo seu nome actual *Stadio Artemio Franchi* en honra do dirixente da Fiorentina e expresidente da UEFA, que faleceu nun accidente de tráfico nese ano.

## Xogadores 
:*Categoría principal: Xogadores do ACF Fiorentina.*
## Palmarés 
### Torneos nacionais 
* **Serie A (2)**: 1955-56, 1968-69
* **Copa de Italia (6)**: 1940, 1961, 1966, 1975, 1996, 2001
* **Supercopa de Italia (1)**: 1996

### Torneos internacionais 
* **Recopa de Europa (1)**: 1960-61
* Subcampión da Liga de Campións da UEFA (1): 1956-57
* Subcampión da Copa da UEFA (1): 1989-90

## Véxase tamén 
### Ligazóns externas 
* Sitio web oficial (en italiano)
Basílica de Santa María a Maior

Co nome de **basílica de Santa María a Maior** hai varios templos católicos:

*a Basílica de Santa María a Maior de Roma;
*a Basílica de Santa María a Maior de Pontevedra;
*a Basílica de Santa María a Maior de Bergamo;
*a Basílica de Santa María a Maior de Ispica;
*a Basílica de Santa María a Maior de Lomello;
*a Basílica de Santa María a Maior de Miglionico;
O Adro

O topónimo **O Adro** fai mención ao adro dunha igrexa. Pode referirse a:

;En Galiza
***O Adro**, lugar da parroquia de Abegondo, no concello de Abegondo;
***O Adro**, lugar da parroquia de Castrelo, no concello de Cambados;
***O Adro**, lugar da parroquia de Cambre, no concello de Cambre;
***O Adro**, lugar da parroquia de Régoa, no concello de Cedeira;
***O Adro**, lugar da parroquia de Rodís, no concello de Cerceda;
***O Adro**, lugar da parroquia de Espasante, no concello de Ortigueira;
***O Adro**, lugar da parroquia de Vilouzás, no concello de Paderne;
***O Adro**, lugar da parroquia de Corrubedo, no concello de Ribeira;
***O Adro**, lugar da parroquia de Vilarrube, no concello de Valdoviño;
***O Adro**, lugar da parroquia de Coia, no concello de Vigo;
***O Adro**, lugar da parroquia de Lanzós, no concello de Vilalba;
***O Rueiro do Adro**, lugar da parroquia de Palmeira, no concello coruñés de Ribeira;
***Adromar**, lugar da parroquia da Regueira, no concello coruñés da Pastoriza;
***Adroza**, lugar da parroquia de Cans, no concello coruñés do Porriño.
Loja

miniatura|250px|Igrexa Maior da Encarnación
**Loja** é un concello situado no extremo occidental da provincia de Granada, limítrofe coas provincias de Málaga e de Córdoba.

Entre os seus monumentos cómpre salientar a fortaleza militar nazarí da Alcazaba e varias igrexas construídas no século XVI, como a Igrexa Maior da Encarnación, levantada sobre a antiga mesquita medieval da cidade.

## Demografía 
Segundo o INE, no ano 2024 tiña unha poboación de 20.846 habitantes.

## Véxase tamén
Dinar alxeriano

O **dinar alxeriano** (en árabe: دينار جزائري ''dinar jaza'iri*, ou sinxelamente دينار *dinar*; en francés: *dinar algérien'') é a moeda oficial de Alxeria dende o 1 de abril de 1964, cando substituíu o franco alxeriano. O seu código ISO 4217 é DZD e a súa abreviatura DA. O seu nome deriva do denario romano. A moeda dividíase en 100 santeem.

## Véxase tamén 
### Outros artigos 
* Economía de Alxeria

### Ligazóns externas 
* Banco de Alxeria
Vícar

**Vícar** é un concello situado ao suroeste da provincia de Almería, na Comunidade Autónoma de Andalucía. Segundo datos do INE correspondentes ao ano 2009 conta con 22.853 habitantes e unha extensión de 64,1 quilómetros cadrados.

Posúe tres acuedutos de posible orixe romana que conforman o conxunto monumental do Barranco de Carcáuz. Tamén se acharon restos arqueolóxicos pertencentes á denominada cultura argárica.

## Véxase tamén 
### Ligazóns externas
* Páxina web oficial do concello

### Outros artigos 
*Lista de concellos de Almería
Os saltimbanquis no paraíso

***Os saltimbanquis no paraíso*** é unha novela escrita por Xelís de Toro, publicada en 1999 por Sotelo Blanco. No ano 2000 acadou o premio Arcebispo San Clemente.

## Trama 
Vicente é un mozo galego que vive en Londres, emigrado coa súa familia sendo mozo. Trala morte de seus pais, vive nos ambientes marxinais dos *squat* (casas ocupadas) con tres amigos cos que fai funcións malabares e circenses. Logo de atracaren un establecemento, vense obrigados a "saír do mapa", e el e dous máis deciden marchar á súa vila natal, na costa galega.

Os seus amigos intégranse na sociedade da aldea onde viven, pero Vicente ten unha crise de identidade, e decide regresar e ver se as cousas están ben por Londres. Alí descobre que Lizard, o cuarto amigo, ocupou en certo modo o seu lugar.

Tralo seu regreso a Galiza, enfermo, emparéllase cunha antiga moza, pero pouco a pouco vai sufrindo unha metamorfose persoal.

## Narración 
O libro está narrado en terceira persoa, cun narrador omnisciente, que coñece os pensamentos e setimentos dos personaxes, especialmente do protagonista.

O tempo da narración abrangue aproximadamente un ano, desde agosto até o verán seguinte.

O espazo está moi ben definido, tanto nos diferentes barrios do sur de Londres (especialmente Brixton), até a vila galega. Asemade, hai unha fonda descrición das respectivas paisanaxes: desde os inmigrantes londinienses de diferentes procedencias e clases, até a poboación oriúnda da vila galega.

## Véxase tamén 
### Ligazóns externas 
* Ficha na páxina da editorial
Abelardo Gabriel

**Abelardo Pérez Gabriel**, nado en Barcelona en 1946 e finado en Ourense o 28 de xuño de 2010, foi un actor galego.

## Traxectoria 
Pasou parte da súa infancia en Barcelona e en Ourense. Traballou como empregado de banca e como modelo, pero deixouno pola interpretación teatral. Nas táboas, comezou no teatro afeccionado en Ourense en colectivos como Escena, Valle Inclán ou Histrión.

En xuño de 2002 foi designado candidato á alcaldía de Ourense polo PSdeG-PSOE, pero desavinzas coa formación fanlle presentar a renuncia en abril de 2003, sendo substituído por Francisco Rodríguez como cabeza de lista.

### Producións de televisión 
* *Nada es para siempre*
* *Al salir de clase* (personaxe de Manu o pizzeiro)
* *Libro de familia* (personaxe de Don Román)
* *Hospital central* (episódico en 2007)

### Obra escrita 
* *Aquellas estrellas de nuestra vida* (2007) recompilatorio de artigos sobre cine publicados no xornal *La Región*.

## Notas
Suso de Marcos

**Jesús López García**, máis coñecido como **Suso de Marcos**, nado en Boimorto o 17 de outubro de 1950, é un escultor galego.

## Traxectoria
É o sexto de oito irmáns, fillos dun carpinteiro. Con 17 anos foi traballar á Coruña, limpando figuras seriadas nun obradoiro de artesanía. Mentres fai o servizo militar matriculouse na Escola de Artes e Oficios, realizando os seus primeiros traballos para os mandos da súa unidade.

En 1973 mudouse a Madrid para continuar coa súa formación na Escola Central de Artes e Oficios. Traballa en diversos obradoiros industriais relacionados coa talla até pasar a formar parte do taller dun «mestre» andaluz. Ao tempo, traballa nun taller de escultura en pedra, e abriu un taller propio.

Nesta época talla un Cristo Resucitado para Santander e unha Virxe da Piedade para Valencia. En 1975 comeza a utilizar o alcume de Suso de Marcos, diminutivo do seu nome e o apelativo polo que se coñece á súa familia. En 1976 queda terceiro no Certame Nacional de Belas Artes. En 1977 expón por primeira vez, na Coruña.

En 1979 vai a Málaga, sendo contratado como mestre de talla, carpintería e ebanistería na Escola Malagueña de Artes Aplicadas e Oficios Artísticos. Tamén abre alí un novo taller. En 1982 gaña por oposición a praza de Profesor titular de Talla Artística, labor que continúa a exercer.

En 1980, ante a ausencia en Málaga de escultores de imaxes, que proveñan os crecentes encargos, promoveu xunto co Museo Diocesano un concurso-exposición. En 1987, co mesmo fin, creou o Premio de Talla Suso de Marcos. En 2001 creou unha bolsa de estudos para o alumnado de Boimorto con inquedanzas culturais.

É autor de máis de cen obras de carácter relixioso, destacando o Crucificado do Perdón da malagueña Cofradía de los Dolores del Puente; o conxunto da igrexa de Santa María Goretti de Málaga; o da parroquia da Asunción, de Málaga; o Crucificado e conxunto da Resurrección en Alhaurín de la Torre; Cristo Amarrado á Columna para Jódar (Xaén); Santo Antón na igrexa de la Carihuela de Torremolinos; conxunto de San Marcelino de Champagnat na sede dos Maristas de València; Virxe da Caridade en Tenerife; ou o grupo da Primeira Caída da confraría dos Marrajos de Cartagena.

É membro numerario da Sección de escultura da Real Academia de Bellas Artes de San Telmo de Málaga, da Real Academia Galega de Belas Artes e da Real Academia de Santa Isabel de Hungría de Sevilla.

## Véxase tamén 
### Bibliografía
*DÍAZ VAQUERO, Mª Dolores: *Imagineros andaluces contemporáneos*. Cajasur. Córdoba, 1995.
*SÁNCHEZ LÓPEZ, Juan Antonio: *La voz de las estatuas. Escultura, arte público y paisajes urbanos de Málaga*. Universidad de Málaga, 2005.
*ROCHE, Antonio: *El Cristo del Perdón, escapado de las manos del escultor Suso de Marcos*. Nazareno de Málaga, núm. 1, p.&nbsp;22 e 23, 1987
Roger Field

**Roger C. Field**, nado en Londres o 31 de xullo de 1945, é un deseñador industrial, músico e inventor inglés, con máis de 100 patentes rexistradas.

## Traxectoria 
Roger Field criouse en Londres, Canterbury e Suíza. Foi alumno interno en The King's School, Canterbury e Aiglon College en Villars-sur-Ollon. En 1965 trasladouse a California onde estudou deseño industrial e obtivo un título do California College of the Arts. En 1972 foi a Alemaña.

Field tamén é coñecido como guitarrista, e tocou, entre outros, co seu amigo Chet Atkins e con Merle Travis. O seu invento máis coñecido é a Foldaxe, unha guitarra eléctrica plegable que fixo construír para Chet Atkins. Esta guitarra pode verse no libro de Atkins *Me and My Guitars*. Field levouse consigo unha das súas guitarras plegables nun Concorde e tocou a canción "Mr. Sandman" o 30 de setembro de 1987 para acompañar a promoción “a través da barreira do son”. Field gañou coa súa guitarra un importante premio de deseño (Designer's Choice Award) os Estados Unidos. Recibiu por iso a felicitación escrita de Raymond Loewy.

Field fotografou a numerosos famosos coa Foldaxe, tales como Paco de Lucía, Keith Richards, Mick Jagger, Paul McCartney, Hank Marvin, David Copperfield e Eric Clapton. Grazas á acción de Roger Field fixeron as paces Hank Marvin e Bruce Welch tras unha disputa que durou máis de dez anos, emprendendo estes unha vira de despedida co seu antigo grupo The Shadows por Gran Bretaña (2004) e por Europa (2005). Marcel Dadi compuxo a súa canción "Roger Chesterfield" para Roger Field (CD *Guitar Legend Volume 1*).

## Véxase tamén 
### Ligazóns externas 
* Artigo en *El Mundo*, 17 de outubro de 2005 .
* "Electric Guitar Design: When You Can't Hold 'Em, Fold 'Em" , artigo de Tom Watson en *Modern Guitars*, 9 de abril de 2007 .
* "The Austrian and the Englishman", artigo en *World News Network*, 16 de xullo de 2004 .
Demografía de Alxeria

[miniatura|300px|Demografía de Alxeria, datos da [FAO, ano 2005; miles de habitantes.]]
miniatura|300px|Mapa das tribos de Alxeria.
O 91 % da **poboación de Alxeria** vive ao longo da costa mediterránea o que representa o 12% da superficie terrestre total do país. O 45% da poboación é urbana e a urbanización continua, a pesar dos esforzos do goberno para desalentar a migración ás cidades.

## Poboación 
Actualmente, 14,182,736 alxerinos viven no espazo urbano mentres 14,990,959 viven nas áreas rurais. Preto de 1.5 millóns de nómades e beduínos semi establecidos viven aínda na área do Sáhara. De acordo co The World Factbook (*O libro de datos mundiais*), estímase que o 29,9% da poboación é menor de 15 anos.

O 97% da poboación é clasificada etnicamente como Bérber/Árabe e relixiosamente un 98,5% é musulmán do grupo sunnita, os poucos que non son sunitas son fundamentalmente ibadís (1,3%) do val de M'Zab. Tamén existen comunidades, principalmente estranxeiras, de católicos e cristiáns e unha comunidade de 50 a 100 xudeus. A comunidade xudía de Alxeria que algunha vez constituíu o 2% da poboación total, diminuíu substancialmente debido á emigración, principalmente a Francia e Israel.

## Educación e vivenda 
O sistema educativo de Alxeria creceu rapidamente desde 1962; nos últimos 12 anos, a asistencia estudantil duplicouse, alcanzando os 5 millóns de estudantes. A educación é gratuíta e obrigatoria até os 16 anos. A pesar da asignación do goberno de recursos substanciais, a presión da poboación e unha grave escaseza de mestres afectaron gravemente ao sistema, así como os ataques terroristas contra a infraestrutura educativa durante os anos 20. Un número modesto de estudantes estuda no estranxeiro, especialmente en Europa e o Canadá. No 2000, o goberno efectuou unha revisión masiva do sistema educativo.

Os problemas de vivenda e saúde continúan sendo de gravidade en Alxeria. A falta de infraestruturas e o constante fluxo de persoas de zonas rurais a urbanas han sobrecargado ambos os sistemas. Segundo o Programa das Nacións Unidas para o Desenvolvemento, Alxeria ten unha dos cocientes máis altas de ocupación por unidade de vivenda, e oficialmente o goberno declarou publicamente que o país ten un déficit inmediato de 1,5 millóns de vivendas.

## Véxase tamén 
### Outros artigos 
* Alxeria
Mukhannathun

***Mukhannathun*** (do árabe مخنثون, efeminados, homes que semellan mulleres; en singular ***mukhannath***) é un termo do árabe clásico para designar as persoas que agora se chamarían transxénero (bioloxicamente homes, xenericamente mulleres). En varios *hadith* faise referencia aos *mukhannathun*. Nun dos *hadith* o profeta Mahomé desterra a un *mukhannath* a unha rexión preto de Medina, pero prohibe aos seus habitantes que lle fagan dano. Estes textos poderían indicar que as transexuais musulmás eran aceptadas como son dentro dos límites de Medina e A Meca. Alén destes textos relixiosos, os *mukhannathun* están estreitamente relacionados coa música e o lecer.

## Xénero e sexualidade 
Os *mukhannathun* como grupo non se poden incluír con propiedade nunha das categorías predominantes de xénero nin de orientación sexual empregadas hoxe en occidente. Se ben non eran heterosexuais, non se pode dicir que fosen simplemente homes homosexuais.

### Castración 
Durante a dinastía Omeya, un califa, usualmente identificado como Sulayman ibn Abd al-Malik, ordenou que todos os *mukhannathun* fosen castrados. Polo que parece, os *mukhannathun* incomodárono dun xeito ou doutro e os diferentes autores non se poñen de acordo sobre o motivo. Varias fontes mencionan a algunhas das vítimas ou a todas, ademais de al-Dalal, que sempre ou case sempre é incluído. Un certo número delas informan, ademais, de certas bromas que se farían entre eles naquela ocasión. Hamza ofrece a versión completa destes parlamentos, dos que os seguintes son unha mostra:

* Tuways: "Isto é simplemento unha circuncisión que debemos volver a sufrir". 
* al-Dalal: "Ou mellor, a Gran Circuncisión!" 
* Nasim al-Sahar: "Coa castración convértome realmente nun *mukhannath*!". 
* Nawmat al-Duha: "Ou mellor, convertémonos realmente en mulleres!". 
* Bard al-Puad: "Aforraremos a necesidade de levar connosco unha fonte de ouriños". 
* Zill al-Shajar: "En calquera caso, que iamos facer cunha arma sen uso?"

As dúas últimas frases implican que o que se lles ía facer aos *mukhannathun* era *jibdb*, a forma máis drástica de castración, na que o pene era truncado. Nelas ponse o acento na carencia de interese sexual dos *mukhannathun* nas mulleres, mentres que as dúas precedentes identifican a motivación psicolóxica esencial tras a identificación coas mulleres dos *mukhannathun* como xénero.

## Notas 
## Véxase tamén 
### Outros artigos 
* Hijra
* Muxe'

### Ligazóns externas 
* The Dancing Boys of Afghanistan, reportaxe de John Moffat sobre os *Bacha Bazi*, os nenos bailaríns de Afganistán
Māhū

As **māhū** na cultura tradicional hawaiana e tahitiana son as persoas pertencentes a un terceiro xénero e que adoptan roles dentro da sociedade similares ás fakaleitī de Tonga e ás fa'afafine de Samoa.

Na actualidade a palabra māhū emprégase en *argot* para designar a travestís e ás persoas transxénero. En particular, chámase *aikane* aos homes que teñen como amante a outro home.

## Véxase tamén 
### Outros artigos 
*Fa'afafine
*Fakafifine
*Fakaleitī

### Ligazóns externas
*
Prórroga

A **prórroga** ou **tempo suplementario** é un método de desempate que se utiliza en partidos de diferentes deportes cando existe igualdade ao terminar o tempo regulamentario do partido orixinal. É usual no baloncesto, onde non se considera o empate. Noutros deportes adóitase utilizar en partidos eliminatorios, onde debe haber, necesariamente, un equipo gañador.

Consiste en xogar, a continuación do partido, un tempo que varía segundo as respectivas regulamentacións.

## Baloncesto 
O regulamento do baloncesto establece o seguinte: se o tenteo acaba en empate, ao final do tempo de xogo do cuarto período, o partido continuará cun período extra de 5 minutos. Xogaranse cantos períodos de 5 minutos sexan necesarios para romper o empate.

## Fútbol 
No caso do fútbol, o Regulamento do International Board, cuxa versión en español denomínao oficialmente **tempo suplementario**, establece que o mesmo debe durar non máis de dous tempos de 15 minutos cada un. Gaña o equipo que durante estes minutos agregados logre crebar o empate, polo que, durante o tempo extra pode suceder que se anote máis dun gol. No caso de que non rompa o empate, en xeral, recórrese ao método de tiros desde o punto penal.

Outros métodos que xa non son utilizados foron o gol de ouro e o gol de prata.

## Notas
Grupo Desportivo de Maputo (hóckey a patíns)

O **Grupo Desportivo de Maputo** é un equipo de hóckey a patíns da cidade de Maputo (Mozambique). Actualmente compite no Campionato Nacional de Mozambique. As súas cores son o negro e o branco.

## Historia
O club foi fundado o 31 de maio de 1921 como **Grupo Desportivo de Lourenço Marques** polo profesor Sá Couto, José Maria Rodrigues, Alfredo Fragoso, Américo Costa, Martinho Carvalho Durão e o profesor Cabanelas.

En 1976, logo da independencia de Mozambique de Portugal, o club foi renomeado como **Grupo Desportivo de Maputo**. O escudo do club tamén trocou.

## Palmarés
* **3 Ligas portuguesas:** 1968-69, 1970-71 e 1972-73.
* 1 finalista da Liga Europea: 1973-74.

## Véxase tamén 
### Ligazóns externas 
* Site oficial do GD Maputo
Atlético Petróleos Luanda (hóckey a patíns)

A sección de hóckey a patíns do **Atlético Petróleos Luanda** é un dos clubs deste deporte máis importantes de Angola. Actualmente compite na máxima categoría do hóckey a patíns do país africano, o Campionato Nacional de Angola, competición da que é o club máis laureado, gañándoa en 9 ocasións (8 delas de xeito consecutivo entre 1998 e 2005). Así mesmo o club participa no Campionato Africano de Clubs, acadando o título na súa segunda edición, disputada na cidade de Luanda (Angola) en 2008, converténdose no único equipo angolano en gañar a máxima competición de clubs do Continente Africano.
## Palmarés
* **9 Campionatos Nacionais de Angola:** 1994, 1998, 1999, 2000, 2001, 2002, 2003, 2004, 2005
* **1 África Cup:** 2008

## Véxase tamén
### Outros artigos
*Atlético Petróleos Luanda.
### Ligazóns externas
*Sitio oficial do Petro Atlético
Drinkin'Tinto

'''Drinkin'tinto''' é o nome dun grupo musical galego, orixinario de Teo. Tocan música rock.

Naceu nos invernos de 1996 e 1997, e durou até o 2004, cando se ausentaron dous membros, aínda que se teñen reunido posteriormente, como no seu décimo primeiro aniversario, en marzo de 2008.

## Discografía 
## Notas
James Stirling

**James Stirling** pode referirse a:

***James Stirling**, matemático (1692-1770).
***James Stirling**, gobernador de Australia Occidental (1791–1865). 
***James Stirling**, arquitecto (1926-1992).
***James Stirling**, futbolista escocés.
FARS

A **Federation of African Roller Sports** (FARS) é a principal organización de patinaxe de África. A FARS forma parte da Fédération Internationale de Roller Sports (FIRS).

As disciplinas que regula a FARS son:

* Inline Downhill
* Hóckey a patíns
* Hóckey liña
* Patinaxe de velocidade

## Véxase tamén
* FIRS

## Véxase tamén 
### Ligazóns externas 
* A FARS no site do FIRS
Liga Austríaca de hóckey patíns

A **Liga Austríaca de hóckey patíns** e a máxima competición de clubs de hóckey a patíns que se disputa en Austria. O campionato naceu no ano 1992 e actualmente está formado por catro equipos. O primeiro equipo campión da liga foi o RHC Villach, mentres que o club máis laureado da competición é o RHC Dornbirn.

## Equipos da tempada 2015-16
* **RHC Dornbirn**
* RHC Villach 
* RHC Wolfurt
* RHC Dornbirn B

En letra grosa o equipo campión de liga.

## Palmarés
## Títulos por equipo
## Véxase tamén 
### Ligazóns externas 
*Videos da tempada de 2009
*Mundook.net
*Inforoller.com
Campionato Brasileiro de hóckey a patíns

O **Campionato Brasileiro de hóckey a patíns** é a máxima competición de hóckey a patíns do Brasil. Está organizada pola Confederação Brasileira de Hóquei e Patinação (CBHP). A primeira edición da competición celebrouse en 1972 e o seu campión foi o Regatas Santista, mentres que o equipo máis laureado é o Sertãozinho Hóquei Clube.

Inicialmente, o *Campeonato Brasileiro de Hóquei* disputábase cada dous anos. A partir de 1980, a competición pasou a ser anual.

## Equipos da tempada 2009 
* Portuguesa de Desportos
* Mogiana Hóquei Clube
* SC Recife
* Veteranos Hóquei Clube
* CN Capibaribe
* Sertãozinho Hóquei Clube
* EC Corrêas
* CP Recife

## Palmarés 
### Títulos por equipo 
### Títulos por estado 
## Notas 
## Véxase tamén 
### Ligazóns externas 
* Confederação Brasileira de Hóquei e Patinação 
* Rink-hockey.net
* Mundook-Actualidade Mundial do Hóckey a Patíns (en Portugués)
* Cumhoquei-Actualidade Mundial do Hóckey a Patíns (en Portugués)
* Hardballhock-Actualidade Mundial do Hóckey a Patíns (en Inglés)
* Inforoller-Actualidade Mundial do Hóckey a Patíns (en Francés)
* Hardballhock Blog-Actualidade Mundial do Hóckey a Patíns (en Inglés)
* rink-hockey-news-Actualidade Mundial do Hóckey a Patíns (en Inglés)
* Solo Hockey-Actualidade Mundial do Hóckey a Patíns (en Castelán)
Sport Club do Recife (hóckey a patíns)

A sección de hóckey a patíns do **Sport Club de Recife** é un club de hóckey a patíns da cidade de Recife, no estado de Pernambuco (Brasil) que compite na máxima categoría do hóckey a patíns brasileiro, o Campionato Brasileiro. Esta sección do club foi fundada en 1960 é unha das grandes canteiras do hóckey do Brasil. O equipo xoga os seus partidos no *Ginásio Carlos Gomes*, que ten unha capacidade para 400 persoas.
## Palmarés
* **2 Ligas do Brasil:** 1993 e 1997
* **1 título internacional dos practicantes de hóckey de lingua portuguesa**

## Véxase tamén
Rush

**Rush** é unha banda canadense de rock progresivo formada en agosto de 1968 na veciñanza de Willowdale de Toronto, Ontario. Actualmente está composta polo baixista, teclista e vocalista Geddy Lee, o guitarrista Alex Lifeson e o batería Neil Peart. A banda sufriu moitos cambios na súa formación entre 1968 e 1974, acadando a súa forma definitiva cando Neil Peart substituíu o batería orixinal John Rutsey en xullo de 1974, dúas semanas antes da súa primeira xira polos Estados Unidos.

Dende a edición do seu álbum de estrea en marzo de 1974, Rush fíxose coñecida polas habilidades instrumentais dos seus membros, as súas complexas composicións, e os seus eclécticos motivos líricos con grandes doses de ciencia ficción, fantasía e filosofía, e que tamén abordan temas humanitarios, sociais e medioambientais. O estilo musical de Rush foi cambiando ao longo dos anos, comezando cun heavy metal inspirado no blues no seu primeiro álbum, e abarcando posteriormente hard rock, rock progresivo e incluso pasando por un período cun forte uso dos sintetizadores. A banda foi citada como influencia de varios artistas musicais, como Metallica, Primus, Rage Against the Machine e The Smashing Pumpkins, así como os grupos de metal progresivo Dream Theater e Symphony X.

## Discografía 
## Véxase tamén 
### Ligazóns externas 
* Páxina oficial
Lago Lomond

O **lago Lomond** (en gaélico escocés, *Loch Lamoainn*) é un lago (*loch* en gaélico escocés) situado 23 quilómetros ao norte de Glasgow, Escocia, constituído como Parque Nacional baixo a denominación de *Loch Lomond & The Trossachs National Park*. É o lago de auga doce máis grande de Gran Bretaña.

## Xeografía
As dimensións do lago son de 39 quilómetros de longo e entre 0,8 e 1,2 de ancho. Abrangue unha superficie de 71 quilómetros cadrados e posúe unha profundidade media de 37 metros, chegando a acadar os 190.

A ribeira norte presenta unha orografía estreita e profunda configurada polo espazo existente entre o propio lago e as montañas circundantes. Cara ao sur anchea, converténdose nunha piscina natural, ampla e plana, ateigada de illas (máis de 30) recubertas de bosques. A ribeira sur é o lugar do Castelo de Balloch, así como do punto de información principal do Parque Nacional.

Na costa oeste atópase a pintoresca vila de Luss, mentres que o leste está dominado polo Ben Lomond que cos seus 974 metros de altura é un dos montes máis característicos das Terras Altas de Escocia, as *Highlands* en inglés.

Xeoloxicamente cómpre citar a presenza da *Highland Boundary Fault*, falla que exerce de estrema entre as Terras Altas (*Highlands*) e as Terras Baixas (*Lowlands*) escocesas e que transcorre a través da marxe sur do lago.

## Flora e fauna
miniatura|esquerda|200px|Bosque nas inmediacións do lago
A contorna do *Loch* Lomond acolle un dos mellores exemplos de carballeiras centenarias do Reino Unido. Na rexión montañesa adxacente, xa no territorio dos *Trossachs*, salientan exemplos de vexetación alpina, amplos bosques de coníferas e plantas da familia das saxifragáceas. Esta flora contrasta con algunhas especies de orixe subtropical que se poden atopar na área máis suroccidental.

En canto á fauna, arredor de 200 especies de aves foron descritas, entre as que salientan o falcón peregrino, a aguia peixeira o miñato e a pita do monte. Entre os mamíferos destacan o cervo escocés, o gamo e a xoia do Parque, o gato montés escocés. Outros mamíferos máis comúns, coma o raposo, o coello, o esquío, a lontra, o tourón, a garduña ou a doniña pódense ver con relativa facilidade nas inmediacións do lago.

## Actividades
A navegación é unha das actividades de lecer máis practicadas no lago Lomond, existindo á disposición dos visitantes a posibilidade de percorrer parte da marxe sur do mesmo en embarcacións ao efecto. Segundo se afirma nos trípticos de información turística, é o lugar favorito dos escoceses para a práctica do esquí acuático e a vela.

O sendeirismo e o ciclismo son outros deportes moi practicados, aproveitando o feito de transcorrer polas ribeiras do lago a *West Highland Way*, ruta de 156 quilómetros de lonxitude que conecta Glasgow con Fort William.

## Notas
## Véxase tamén
### Bibliografía
* *Loch Lomond & the Trossachs National Park* (2006), Official Visitor Guide, VisitScotland, Stirling, Escocia.

### Ligazóns externas
* Loch Lomond & the Trossachs National Park, páxina web do Parque Nacional
Bam Thwok

"**Bam Thwok**" é un sinxelo da banda de rock alternativo estadounidense Pixies, editado o 15 de xuño do 2004 coma descarga dixital a través da iTunes Store. O tema estreouse no número 1 na *Download Chart* británica.
The Fixer

"**The Fixer**" é un sinxelo da banda estadounidense de rock alternativo Pearl Jam, editado o 24 de agosto do 2009 como parte do seu álbum *Backspacer*. A canción acadou o número dous da lista *Billboard Rock Songs* e foi número tres na *Billboard Alternative Songs*.

A canción foi nomeada aos premios Grammy do 2010, na categoría de mellor canción rock, competindo con "I’ll Go Crazy If I Don’t Go Crazy Tonight" de U2, "21 Guns" de Green Day, "Working On A Dream" de Bruce Springsteen e "Use Somebody" de Kings Of Leon, que foi a gañadora.

## Listaxe de cancións 
Todas as letras escritas por Eddie Vedder.
# "The Fixer" (música: Matt Cameron, Stone Gossard, Mike McCready)&nbsp;– 2:58
# "Supersonic" (música: Gossard)&nbsp;– 2:40
Little Sister

"**Little Sister**" é un sinxelo da banda estadounidense de stoner rock Queens of the Stone Age, editado o 7 de marzo do 2005 como parte do seu álbum *Lullabies to Paralyze*. Unha primeira versión do tema gravouse con Dave Grohl en 2002 para o álbum *Songs for the Deaf*, pero foi descartada. A canción queaparece en *Lullabies to Paralyze* foi gravada ao vivo no estudio nunha única toma. O tema acadou o número 18 na lista británica de sinxelos.

## Listaxe de cancións 
**CD:**
# "Little Sister" (Álbum Version) - 2:57
# "The Blood Is Love" (Contradictator Remix) - 5:24
# "Little Sister" (Vídeo CD-ROM)

**CD Maxi Single:**
# "Little Sister" (Álbum Version) - 2:57
# "The Blood Is Love" (Contradictator Remix) - 5:24
# "Little Sister" (Contradictator Remix) - 3:29

**7" (Picture Disc):**
# "Little Sister" (Álbum Version) - 2:57
# "Little Sister" (Contradictator Remix) - 3:29

## Notas
First It Giveth

"**First It Giveth**" é unha canción da banda estadounidense de stoner rock Queens of the Stone Age, editada como sinxelo do seu álbum *Songs for the Deaf* no ano 2003. O tema acadou o número 33 na lista británica de sinxelos.

As caras-b, "Wake Up Screaming" e "The Most Exalted Potentate of Love", aparecen no EP recompilatorio *Stone Age Complication*.

## Listaxe de cancións 
;Disco 1
#"First It Giveth" – 3:18
#"Wake Up Screaming"  (Subhumans cover) – 4:58
#"You Think I Ain't Worth a Dollar, But I Feel Like a Millionaire" (Troy mix) – 2:14

;Disco 2
#"First It Giveth" – 3:18
#"The Most Exalted Potentate of Love" (The Cramps cover) – 2:46
#"Song for the Deaf" (the blind can go get fucked remix) – 5:02
#"First It Giveth" (CD-Rom Vídeo)

## Notas
Debaser

"**Debaser**" é unha canción da banda estadounidense de rock alternativo Pixies, editada como sinxelo do seu álbum *Doolittle* o 22 de setembro de 1997.

## Listaxe de cancións 
### Debaser: Demo 
# "Debaser" (Demo)&nbsp;– 2:59
# "No. 13 Baby" (Demo)&nbsp;– 3:10

### Debaser: Live 
# "Debaser" (Live in Chicago, 10 de agosto de 1989)&nbsp;– 2:44
# "Holiday Song" (Live in Chicago, 10 de agosto de 1989)&nbsp;– 2:10
# "Cactus" (Live in Chicago, 10 de agosto de 1989)&nbsp;– 2:27
# "Nimrod's Son" (Live in Chicago, 10 de agosto de 1989)&nbsp;– 3:08

### Debaser: Studio 
# "Debaser"&nbsp;– 2:52
# "Bone Machine" (Live in Netherlands, 1990)&nbsp;– 3:03
# "Gigantic" (Live in Netherlands, 1990)&nbsp;– 3:24
# "Isla de Encanta" (Live in Netherlands, 1990)&nbsp;– 1:44
Gone

"**Gone**" é un sinxelo da banda estadounidense de rock alternativo Pearl Jam, editado o 7 de outubro do 2006 e sacado do seu oitavo álbum *Pearl Jam*. O tema acadou o número 40 na lista *Billboard Modern Rock Tracks*.

## Orixe e gravación 
A canción foi escrita por Eddie Vedder o 30 de setembro de 2005 no cuarto 1152 do Hotel Borgata, localizado en Atlantic City, Nova Jersey. Estreouse na noite seguinte, interpretándoa só Vedder, no concerto da banda no centro de eventos de Borgata. A banda gravou unha versión demo que foi lançada como parte do "sinxelo de vacacións" do ano 2005, dispoñible para os membros do seu club de seareiros.

## Listaxe de cancións 
Todos os temas por Eddie Vedder, agás onde se indique.
#"Gone"&nbsp;– 4:09
#"Come Back" (live) (Mike McCready, Vedder)&nbsp;– 5:18
#"Gone" (live)&nbsp;– 4:01
Simon Spies

**Simon Ove Christian Oglivie Spies**, coñecido como **Simon Spies**, nado o 1 de setembro de 1921 e finado o 16 de abril de 1984, foi un magnate dinamarqués de sona, acadada ao ser pioneiro nos voos charter coa compañía *Spies Rejser*, hoxe propiedade de *MyTravel*, e que comezou cos voos de liña entre Escandinavia e Mallorca. Spies Rejser foi fundada en 1956 e pronto acadaría grande éxito, así como tamén o fixo o seu competidor, Tjæreborg.

## Véxase tamén 
### Ligazóns externas 
* Páxina web de Spies Rejser 
* Tumba do persoeiro no cemiterio de Hørsholm
Campionato Africano de Clubs

O **Campionato Africano de Clubs** é a máxima competición a nivel de clubs de hóckey a patíns que se disputa en África (o Campionato Africano de Clubs é en África o que a Liga Europea é en Europa). Esta competición está organizada pola **FARS**.

## Equipos
### Equipos participantes no Campionato de 2008
* 20px ACPP Pretoria 
* 20px União Joanesburgo
*  GD Juventude de Viana 
*  Petro Atlético 
*  Club Ferroviário de Maputo
*  Grupo Desportivo de Maputo

### Equipos participantes no Campionato de 2010
* 20px Associação da Comunidade Portuguesa de Pretoria
* 20px União Joanesburgo
*  Club Académica de Luanda
*  Petro Atlético
*  Club Ferroviário de Maputo
*  AL-Dakhlyea Sporting Club

## Palmarés
## Títulos por club
## Véxase tamén
### Ligazóns externas
*Africano de Clubs de 2008
*Roller Hockey links worldwide
*Mundook-World Roller Hockey
*Hardballhock-World Roller Hockey
*Inforoller World Roller Hockey
*World Roller Hockey Blog
*rink-hockey-news - World Roller Hockey
Sociedade Esportiva Palmeiras (hóckey a patíns)

A sección de hóckey a patíns da **Sociedade Esportiva Palmeiras** é un equipo de hóckey a patíns da cidade de São Paulo que compite no Campionato Brasileiro.

## Historia
A sección de hóckey a patíns do Palmeiras foi fundada no ano de 1923, sendo unha modalidade antiga e tradicional dentro do club, e seguramente o máis vitorioso logo do fútbol.

Ao longo dos seus anos de existencia, este deporte conquistou moitos títulos en tódalas categorías, tanto a nivel estatal, nacional e mesmo internacional. O apelido de maior relevancia da historia do hóckey a patíns da Sociedade Esportiva Palmeiras foi, segundo algúns, o da familia Torlay, que deu ao Palmeiras tres xeracións de xogadores, entre eles Hyada Torlay, que ademais de ter sido xogador, foi tamén presidente da confederación brasileira e ata da confederación suramericana de hóckey a patíns.

## Palmarés
Un feito que entristece aos amantes do hóckey, que agora é tradicional no Palmeiras, é que o Palmeiras nunca tivo un arquivo organizado sobre as conquistas do hóckey palmeirense, e o peor, as federacións e confederacións tampouco o posúen. Polo tanto, algúns títulos conquistados non son coñecidos.

Entre os títulos acadados polo club palmeirense cómpre destacar:
* **2 Campionatos Brasileiros:** 1978 e 1994.

## Véxase tamén
### Ligazóns externas
* Sitio oficial do Palmeiras
Alec Eiffel

"**Alec Eiffel**" é un sinxelo da banda de rock alternativo estadounidense Pixies, editado no ano 1991 como parte do seu álbum *Trompe le Monde*.
Complexo Deportivo das Travesas

O **Complexo Deportivo das Travesas** é un recinto polideportivo situado nas Travesas, na parroquia viguesa de Freixeiro, construído en 1968 e con capacidade para 3.500 persoas.

Serve de feudo ao Real Club Celta Indepo de baloncesto e máis ao Octavio Pilotes Posada de balonmán.

## Instalacións
O complexo deportivo alberga as oficinas do Instituto Municipal dos Deportes de Vigo e diversos pavillóns e pistas. Dispón dun campo de fútbol de céspede artificial, tres pavillóns polideportivos de 500, 300 e 100 prazas, cinco pistas exteriores de frontón e unha pista exterior de asfalto para a práctica de atletismo e ciclismo.

O pavillón central ten capacidade para 3.500 persoas. Conta cunha tarima de madeira flotante de 46,22 x 25,31 m de superficie.

A superficie total do complexo deportivo é de 13.400 m². Foi remodelado por última vez en 1999.

## Véxase tamén
### Outros artigos
* Lista dos pavillóns de Galicia de maior capacidade
### Ligazóns externas
* Web do Instituto municipal dos deportes do Concello de Vigo